FAU møtereferat onsdag 28.08.2024, kl.19-21 på Rolland Skole.

Oppmøte:

Rektor: Monika Antun

1a – ikke valgt enda

2a – Kristian Berg

3a – fraværende

4a – Malene Vilnes

5a – fravær (nyvalgte = Barbro Fagerheim, vara Sandra Malt)

6a – Magne Aas, avtroppende

7b – fraværende

1b- ikke valgt enda

2b – Lene B. Kristiansen

3b – Cecilie Kirø, avtroppende

4b – Ida Pugerud, avtroppende

5b – Veronica Fosse, nyvalgt, og Kristin Endale, avtroppende

6b – fraværende

7a – fraværende

Referent: Cecilie Kirø, avtroppende leder.

Agenda:

1. Spillklubben – rekruttere i SoMe, ønsker svar innen FAU-møte oktober, evt tilfaller spill skolen.
2. Nye møtedatoer: Alle enige om at avtroppende leder fastsetter de neste møtedatoene etter praktiserte regler; Månedlig ca.20. i mnd, veksle mellom tirs/ons/tors. Datoliste legges inn nederst i referatet i etterkant av møtet.
3. Spm fra rektor – kan informasjonshenvendelser fra fritidsaktører sendes via FAU og ikke Vigilo? Full enighet om at Vigilo kan være fri for slikt. Rektor kan sende slike henvendelser til FAU som deler i klassegruppene på Facebook. Rektor kan informere aktørene om videresending når de tar kontakt.
4. Informasjon fra rektor: Bussing og bygging
   1. Planlegging av organisering av skoledagen er påbegynt, Rektor viser litt og forklarer hva hun tenker i prosessen
   2. Friminutt sakses med Eidsvåg skole, siden de deler uteplass. Skoledagen for rollandselevene blir da noe forskjøvet fra slik skoledagen er i dag. Om det blir tidligere eller senere utforskes i planleggingsarbeidet nå.
   3. Praktiske begrensninger i bussholdeplass – maks to busser samtidig
   4. Spm vedr SFO for 4.trinn – vanligvis få elever, men det er ukjent om det blir flere som velger SFO om SFO-tilbudet for 4.trinn blir gratis slik 1.-3.trinn har blitt de siste årene. Uvisst om det blir gratis, og uvisst hvordan det påvirker SFO-antallet. Rektor ønsker tilbakemelding på løsninger for 4.trinn SFO-ere:
      1. Mini-SFO på Eidsvåg, og buss på faste tidspunkt?
      2. SFO-barna blir med på 4.trinns buss hjem til Rolland, og går fra bussholdeplassen og går selv opp til SFO på Kollåsen el. Storåsen. Fra Kollåsen/Storåsen kan de få fleksible gå hjemtider hvis de vil.
5. Klasserunde

1.trinn – ikke tilstede

2.trinn – ingen saker

3.trinn – ingen saker

7.trinn – ingen saker.

4.trinn – 4B: flere saker, ulikheter mellom a og b:

* Ulik mobilpolitikk i a og b. Kan skolen innføre lik mobilpolitikk for hele skolen? Svar fra rektor: Regelen er lik for alle trinn: den skal ligge avslått og i sekken. Så opplever vi likevel at elever kan lure den med seg, og da bruker vi å samle de inn, og helst for en periode.
* Garderobesituasjon; a får ha ting hengende, kan b også? Rektor noterer seg problemstillingen.

Svar fra rektor: byttetøy/regntøy får alle ha, men garderoben er liten, så b-klassen har hatt det inne i hyller.

* Garderobe etter svømming/gym: kun 15 min er lite tid, ønsker å bygge videre på at det er god stemning for.

Svar fra rektor: Det er svømming som er aktiviteten, og jo mer tid til garderobe, jo mindre tid til svømming. Ofte har man litt «Innkjøring» med garderobetid, og elevene må øve seg i å dusje og kle seg raskt. Klassene har fortsatt 15 min, og det har gått fint de siste gangene. De som fremdeles ønsker kan gå opp tidligere fra svømmingen.

* Er garderobetid definert som undervisningstid eller ikke?

Svar fra rektor: Ja, del av timen, men ikke «stilletid».

* Stor overgang fra Kollåsen til hovedbygget på Rolland, hva gjør skolen for å bygge relasjoner og tilvenne til nye lærere og skolesituasjon?

Svar fra rektor: Det virker som de tar seg god tid ute, har kjente folk der, noe tilrettelegges ved behov i starten. 7.klasse kobles på tidlig i semesteret som faddere.

* Stor interesse for hva skolen skal ha som tema på planleggingsdagene sine? Svar fra rektor: Planleggingsdagene har mye forskjellig som tema. Eksempler: HMS, arbeidsmiljø, læreplanarbeid, sosial kompetanse, kompetanseheving, samarbeid og overføring av informasjon, digital verktøy osv. Skoleåret er regulert slik at alle skoleår består av 190 skoledager. Lærernes sitt arbeidsår er 190 skoledager pluss 6 planleggingsdager. SFO sitt år er regulert slik at den er åpen hele året bortsett fra juli, men inkludert 5 planleggingsdager.
* Etterlysning av FAUs referat – her har FAU et forbedringspunkt. Avtroppende leder tar en oppsamling av referat og deler med rektor og FAU sin FB-gruppe.

5.trinn –

* Er det ansatt en ny lærer på 5.trinn? Kun 1 av de faste er tilstede per nå.

Svar fra rektor: Uforutsett situasjon med en sykmeldt ansatt, men de har brukt faste vikarer til nå. Ny ansatt har takket ja muntlig, rektor ønsker å avvente med introduksjon til kandidaten har signert. Klassen informeres så snart ansettelse kan bekreftes. Trinnet har fått melding om at Ingrid Kristine Kleppe har fått årsvikariat.

* Behov for ekstraressurser – er dette dekket?

Svar fra rektor: Klassen har hatt antall timer de skal hele tiden, men i starten av skoleåret var det bare en av lærerne som kjenner elevene med særskilte behov så har elever med IOP ikke fått så god tilpassing som de kunne ha hatt, men de har vært ivaretatt i klassen. Nå er vedtak på plass samt ITO (tidl IOP), og tilpassingen skal være på plass.

6.trinn –

* Spekter – hvordan opplever skolen at dette skjemaet fungerer?

Svar fra rektor: Skolen opplever at det er et supplement til det andre arbeidet de gjør på skolen. Hva er det andre arbeidet? Klassesamtaler, observasjoner, elevsamtaler og utviklingssamtaler. Spekter er en direkte spørring der man kan lese av hvordan hver enkelt elev opplever klassemiljøet; blir du eller noen mobbet, hvem liker du å være med (lærer kan da se om noen ikke blir valgt), hvem bestemmer i klassen osv.

Fortsettelse uten rektor kl.20-21:

1. Loddtrekning av verv i klassene som mangler (3B, 5B, 7B)
2. Spillklubben – vil noen skrive en «rekrutteringstekst» vi kan dele ut? Malene skriver tekst som vi kan sende ut i FB-gruppene.
3. Overføring til ny FAU – valg neste møte
   1. Neste møte må årsprotokoll gjennomføres, avtroppende leder gjør klart.
   2. Det må velges ny leder, nestleder, referent og administrator til Facebookgruppen (kanskje lurt å ha to?)
4. Økonomioppdatering:
   1. vi har 125.000 tilgjengelig på konto,
   2. kr.15.000 på kontoen kasserer ikke har tilgang til. I følge DNB har Ingrid som var kasserer tidligere tilgang til kontoen, og vi følger opp med Ingrid om oppdatering av tilganger. Hun er og meldt som vara til ny FAU periode nå).
   3. Vi har fått tilsagnsbrev (datert 12.07.2024) fra Bergen kommune, med kr.25.000 innvilget som støtte til aktiviteter og tiltak. Kasserer har ikke sett pengene på konto men skal undersøke nærmere.

Møtet ble hevet kl.20:50

Nye møtedatoer for skoleåret 2024-2025:

Torsdag 19.09.

Tirsdag 22.10.

Onsdag 20.11

(Desember utgår – ekstraordinært møte avtales ved behov)

Tirsdag 21.01.

Onsdag 19.02

Torsdag 20.03

Tirsdag 22.04

Onsdag 21.05.

Onsdag 11.06

Sittende FAU får ta stilling til om de vil ha møte i august 2025 elle vente til etter foreldremøtene i september.